Document ID: 32007R0681

UREDBA SVETA (ES) št. 681/2007
z dne 13. junija 2007
o spremembah seznamov postopkov v primeru insolventnosti, likvidacijskih postopkov in upraviteljev v prilogah A, B in C k Uredbi (ES) št. 1346/2000 o postopkih v primeru insolventnosti
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1346/2000 z dne 29. maja 2000 o postopkih v primeru insolventnosti (1) in zlasti člena 45 Uredbe,
ob upoštevanju predloga Komisije,
ob upoštevanju naslednjega:
(1)
V prilogah A, B in C k Uredbi (ES) št. 1346/2000 so našteti nazivi, ki se uporabljajo v nacionalni zakonodaji držav članic za postopke in upravitelje, za katere se uporablja navedena uredba. V Prilogi A so našteti postopki v primeru insolventnosti iz člena 2(a) navedene uredbe. Priloga B našteva likvidacijske postopke iz člena 2(c), Priloga C pa našteva upravitelje iz člena 2(b) navedene uredbe.
(2)
Priloge A, B in C k Uredbi (ES) št. 1346/2000 so bile spremenjene z Aktom o pristopu iz leta 2003 zaradi vključitve postopkov v primeru insolventnosti, likvidacijskih postopkov in upraviteljev iz desetih držav članic, ki so k Evropski uniji pristopile leta 2004, z Uredbo (ES) št. 603/2005 (2) in z Uredbo (ES) št. 694/2006 (3) zaradi sprememb prej navedenih prilog glede več držav članic ter z Uredbo (ES) št. 1791/2006 zaradi vključitve postopkov v primeru insolventnosti, likvidacijskih postopkov in upraviteljev iz Bolgarije in Romunije.
(3)
Češka je 29. avgusta 2006 v skladu s členom 45 Uredbe (ES) št. 1346/2000 uradno obvestila Komisijo o spremembah seznamov iz prilog A, B in C k navedeni uredbi.
(4)
Romunija je 26. januarja 2007 v skladu s členom 45 Uredbe (ES) št. 1346/2000 uradno obvestila Komisijo o spremembah seznamov iz prilog A, B in C k navedeni uredbi.
(5)
Italija je 27. februarja 2007 v skladu s členom 45 Uredbe (ES) št. 1346/2000 uradno obvestila Komisijo o spremembah seznamov iz prilog B in C k navedeni uredbi.
(6)
Švedska je 23. marca 2007 v skladu s členom 45 Uredbe (ES) št. 1346/2000 uradno obvestila Komisijo o spremembi seznama iz Priloge C k navedeni uredbi.
(7)
Uredba (ES) št. 1346/2000 zavezuje Irsko in Združeno kraljestvo, ki v skladu s členom 45 navedene uredbe sodelujeta pri sprejemu in uporabi te uredbe.
(8)
V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju te uredbe, ki zato zanjo ni zavezujoča in se zanjo ne uporablja.
(9)
Uredbo (ES) št. 1346/2000 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Uredba (ES) št. 1346/2000 se spremeni:
1.
Priloga A se nadomesti z besedilom iz Priloge I k tej uredbi;
2.
Priloga B se nadomesti z besedilom iz Priloge II k tej uredbi;
3.
Priloga C se nadomesti z besedilom iz Priloge III k tej uredbi.
Člen 2
Ta uredba začne veljati dan po objavi v Uradnem listu Evropske unije.
Nazivi v prilogah A, B in C za Češko pa se začnejo uporabljati 1. januarja 2008.
Ta uredba je v celoti zavezujoča in se neposredno uporablja v državah članicah v skladu s Pogodbo o ustanovitvi Evropske skupnosti.
V Luxembourgu, 13. junija 2007

Labels: 12
11
4
18